# data[].attributes.body
Som forsker på DMJX beskæftiger jeg mig lige nu med sponsoreret indhold. Det bliver også kaldt native advertising eller branded content og er reklamer, der ligner det redaktionelle indhold, der omgiver det.
Denne form for reklame bliver mere og mere populær for medier og annoncører, der prøver at trænge igennem til brugere, der er grundigt trætte af påtrængende banner-reklamer. Det er en væsentligt del af forretningsmodellen for mange medier og influencers, men vi ved meget lidt om, hvordan moderne mediebrugere forstår og relaterer til sponsoreret indhold.
Med dette projekt vil jeg gerne bede om jeres hjælp til at sætte fokus på brugernes relation til sponsoreret indhold i videoer og podcasts.

# data[].attributes.body
Den danske markedsføringslov (og love i de fleste andre lande) siger, at det skal være klart og tydeligt for enhver, at man står overfor en reklame.

MARKEDSFØRINGSLOVENS § 6, STK. 4

Der står i markedsføringslovens § 6, stk. 4, at erhvervsdrivende klart skal oplyse den kommercielle hensigt med enhver form for handelspraksis, herunder reklame.

# data[].attributes.headline
... men hvordan gør man det i praksis på video og podcast?

# data[].attributes.subject
... men hvordan gør man det i praksis på video og podcast?

# data[].attributes.body
Vi ved meget lidt om spørgsmål som disse

Hvilke metoder bruger man til at signalere overfor brugere, at nu er de midt i et reklamebudskab? På video? Og  i podcasts, hvor man kun arbejder med lyd?

Kan brugerne finde ud af, hvad der er redaktionelt indhold og sponsoreret indhold?
Når det gælder sponsoreret indhold i artikelform, viser forskningen, at stort set INGEN forstår, at de er i gang med at læse en reklame, selv om den er mærket efter alle lovens regler.

Er der forskel på aldersgrupper, når det handler om at forstå sponsoreret indhold i video og podcasts?

# data[].attributes.body
Sponsoreret indhold er skjult reklame, og det begreb har en dårlig presse. Men er der egentlig et problem med sponsoreret indhold set fra brugernes synspunkt?
Kan sponsoreret indhold være fedt?
Har brugerne særlige forventninger til sponsoreret indhold i videoer og podcasts?

# data[].attributes.headline
DR's tema om stjerne på sociale medier og sponsoreret indhold

# data[].attributes.subject
DR's tema om stjerne på sociale medier og sponsoreret indhold

# data[].attributes.body
DR.dk har lavet et spændende tema om, hvordan stjerner på sociale medier arbejder med sponsoreret indhold, og de problemer de har med at overholde reglerne. Læs det her

# data[].attributes.attachment_link.description
Stjerner på sociale medier er på få år blevet en millionforretning. Reklamebranchen har fået øjnene op for bl.a. Youtube, Instagram, blogs og Musical.ly, hvor brugere med mange følgere belønnes for at promovere produkter og mærkevarer. DR sætter fokus på den kommercielle del af de sociale medier med projektet 'Stjerner til salg'.

# data[].attributes.body
Gonzo media arbejder med at lave sponsoreret indhold til unge. De har barslet med en undersøgelse, der viser, at de unge elsker sponsorede samarbejder! Men der står ikke rigtigt noget om, hvordan de har lavet undersøgelsen i denne omtale på firmaets hjemmeside

# data[].attributes.attachment_link.readable_text
Unge danske YouTube-seere har intet problem med sponsorerede samarbejder - tværtimod. Og så ser de allermest YouTube i weekenden. Det viser en ny stor undersøgelse fra Gonzo Media, som med mere end 41.500 besvarelser giver et grundigt indblik i de unges online-præferencer.
København, november 2018 - Der har været meget debat omkring betalte reklame-samarbejder på YouTube i den seneste tid. Men de unge selv har intet imod de sponsorerede videoer. Tværtimod.

Fire ud af fem siger, at de godt kan lide videoer lavet i samarbejde med et firma (79,35%). Og tendensen er omtrent lige stor på både gaming- og entertainmentkanaler og på de kanaler, som især beskæftiger sig med mode, beauty og lifestyle.

Det er et af resultaterne af en ny undersøgelse, som influencer marketing-firmaet Gonzo Media har lavet i samarbejdet med en række af Danmarks mest populære stjerner på YouTube - bl.a. Alexander Husum, Anna Briand, Emilie Briting, GEX, Fredrik Trudslev og RobinSamse. Med mere end 41.500 besvarelser har undersøgelsen taget pulsen på, hvad der rører sig blandt de unge.
CEO: "Branded content bliver kun større - og det er ikke noget at være bange for"
Hos Gonzo Media er CEO Martin Wiinholt entusiastisk for de tendenser, som resultaterne viser. Og ikke fordi det betyder penge i kassen - men fordi det viser, hvordan de unges mediemix har ændret sig, så vi dermed som samfund kan indrette os efter det.

" Der har været meget kritik af reklamesamarbejder på det seneste. Og jeg kan godt forstå bekymringerne. Men det vi oplever - både i undersøgelsen og når vi taler med de unge - er, at de ikke har problemer med at skelne mellem betalte og ikke-betalte videoer. Til gengæld ser vi, at de unge stiller krav til deres idoler om at gøre videoerne levende og relevante. Og det betyder i min optik, at vi får bedre, mere underholdende og mere relevante reklamer for målgruppen," siger Martin Wiinholt, CEO hos Gonzo Media.

I takt med at sponsorerede videoer er blevet mere normale på de populære YouTube-kanaler, mener Martin Wiinholt, at det automatisk skaber et bedre forum for både de unge seere, brands og YouTubere.

" Dels stilles der en række krav til videoerne i form af regler om oplysning af reklamesamarbejdet, hvilket vi lægger meget vægt på -men der stilles i lige så høj grad krav fra seerne om, at det betalte samarbejde skal være om muligt endnu mere underholdende end ikke-sponsorerede videoer. Og som jeg ser det, er det positivt, at vi på den måde opkvalificerer branded content til fordel for både budskab og forbrugerne," siger Martin Wiinholt.

Grunden til stigningen i sponsorerede samarbejder ligger til dels også i YouTube-mediets indbyggede "mund til mund"-natur. De populære internetidoler er for mange unge både god underholdning og en slags online-ven eller -veninde.

Mere end en ud af 8 svarer i undersøgelsen, at de ser deres yndlings-YouTuber som "en ven eller bror/søster (12,98%), mens mere end halvdelen svarer, at de følger med, fordi de synes pågældende YouTuber laver god underholdning (40,31%) eller er "cool" (26,94%).

Samtidig svarer mere end tre ud af fire, at det er på YouTube, de finder den fedeste underholdning (77,54%). Til sammenligning får Netflix 7,22%, Instagram får 3,95% og Snapchat får 4,31%. Til sammenligning TV får 1,02%
YouTube er en daglig aktivitet - men de unge ser mest i weekenden
I ugens løb bliver der set meget YouTube rundt om i de danske hjem. Men undersøgelsen viser også, at det især er i weekenden, at de unge sidder og kigger med. Mere end tre ud af fire ser mest YouTube enten fredag, lørdag eller søndag - flest især om lørdagen, hvor mere end hver tredje bruger mest tid på platformen (34,50%).

Interessant er det dog også at se, at lifestyle- og fashionkanalerne har en markant højere andel af seere, som ser mest YouTube om mandagen - og dermed starter ugen med inspiration fra deres internetidoler. Hver ottende ser mest om mandag (12,19%), hvilket er dobbelt så mange, som hvis man kigger på gaming- og entertainmentkanalerne (6,43%).

Undersøgelsen viser også, at næsten 40% bruger mellem en og 3 timer om dagen på YouTube, mens mere end hver fjerde bruger mellem tre og seks timer om dagen på YouTube (27,20%).

Til sammenligning ser størstedelen - dvs. næsten hver tredje - ikke TV (30,44%), mens kun 29% ser én times TV om dagen og 13% ser to timers TV hver. Mindre end en ud af seks ser mere end 2 timers TV om dagen.

Trods de tætte forhold mellem seerne og deres YouTube-idoler, så følger de unge dog også mange andre. Næsten hver fjerde følger mere end 30 andre YouTubere (24,15%), og yderligere en fjerdedel følger mellem 10 og 30. (26,84%)

Det understreger også ifølge Martin Wiinholt, hvordan mediebilledet har ændret sig, og det derfor giver mening, at annonceringen også gør.

" Når de unge ikke længere ser TV - men i langt højere grad bruger tid på YouTube - så er det en helt naturlig udvikling, at reklamerne følger med og udnytter, at de i langt højere grad kan tilpasse deres budskab til målgruppen. Og det skaber et meget mere dynamisk marked," slutter Martin Wiinholt.

# data[].attributes.attachment_link.title
Unge elsker reklamer på YouTube - GONZO MEDIA

# data[].attributes.attachment_link.description
Unge danske YouTube-seere har intet problem med sponsorerede samarbejder - tværtimod. Og så ser de allermest YouTube i weekenden. Det viser en ny stor undersøgelse fra Gonzo Media, som med mere end 41.500 besvarelser giver et grundigt indblik i de unges online-præferencer.

# data[].attributes.body
Den økonomiske udvikling taler for, at I også kommer til at beskæftige jer med at håndtere kommercielt indhold i fremtiden - både etisk og i forhold til at producere sponsoreret indhold. Måske som en måde at finansiere jeres egen virksomhed på.
Her kan I komme på forkant med emnet og udviklingen. Det kan I bruge til at danne jeres egne holdninger til fænomenet, forstå hvad der virker, og bidrage til at udvikle etiske guidelines.

# data[].attributes.body
I kan reelt være med til at skabe ny viden på et felt, hvor udviklingen er langt foran forskningen (og undervisningen).

# data[].attributes.body
Det er et emne, der egner sig rigtigt godt til dem, der gerne vil have erfaring med empiriske og eksplorative projekter.

# data[].attributes.body
Forbrugerombudsmanden er den institution i Danmark, der holder øje med, om medier og influenter overholder reglerne om skjult reklame. De har lavet denne guide til influenter

# data[].attributes.body
Podcasts om fodbold

# data[].attributes.attachment_link.readable_text
Af Peter Brüchmann

Når vi har sat os for at lave det site, som vi selv mangler derude, ligger der også et opgør med mediernes traditionelle betalingsmodeller. Vi koster ikke penge. Vi bygger ikke betalingsmure. Vi er heller ikke læsset til i bannere, popup-reklamer eller lange prerolls før vores levende indhold.

Vi vil prøve at give svaret til de virksomheder, der sidder og kigger på deres målgruppe og konstaterer, at 50 procent af dem allerede har installeret adblock. Virksomheder, der er nødt til at hælde al markedsføring i tv-mediet, så længe det varer, mens man leder efter den digitale nøgle.

Vores svar er partnerskaber. Nogle vil kalde det sponsorater, men for os er det partnere. Vi søger at skabe den maksimale relevans for partnere og brugere på samme tid. Og vi tør godt tage vores partnere ind i det redaktionelle miljø, som vi har gjort med Oddset siden EM-slutunden 2016.

Det er i enhver henseende afgørende for os, at vores lyttere, seere og brugere kan se og høre, hvad der foregår. Det sidste, vi ønsker, er at blive anklaget for skjult reklame. For pokker, det er vores partnere, der gør det muligt, at vi kan lave fedt indhold, så vi bilder os ind, at vores lyttere, seere og læsere også godt kan lide vores partnere. Og det afgørende i redaktionel henseende vil altid være, at det er os, der bestemmer indholdet.

Nogle af vores foreløbige modeller ser således ud:

Oddset integreret som partner på vores udsendelser om Superligaen, Premier League, Champions League og fodboldlandsholdet. Oddset er partner på afsendelse af programmet, og aktuelle odds fra Danske Spil er integreret, hvor det er relevant for indholdet. Vi bestemmer indholdet, men nævner vores partner, hvor det er relevant for lytterne og seerne.

Faxe Kondi som en integreret partner i Fodboldministeriet. Der væddes en Kondi og bedste spørgsmål fra brugerne belønnes med en ramme Faxe Kondi.

3F som partner på Mediano 3F Liga med fokus på kvindefodbold

Arbejdernes Landsbank og 3F som partner på vores store 2017-fokus på en bedre fankultur. To visionære virksomheder tager medansvar for at løfte dansk fankultur og arrangerer sammen med Mediano to store høringer og deltager i arbejdsgrupper, der skal komme med anbefalinger til klubber og Divisionsforening samt DBU.

Hummel er partner på vores serie om dansk fodbolds store legender. Vi har en kommerciel aftale, ja, men vi deler også synet på, at vi i Danmark skal blive bedre til at hylde legenderne. Derfor besøger vi en række klubber i 2017 og markerer legenderne med udsendelser, ligesom hummel gør det med særlige trøjer.

Eye4TALENT er partner på vores serie om dansk talentudvikling. Her er der udover at være tale om en kommerciel aftale også tale om et fælles mindset om, hvordan man udvikler såvel spillere som medarbejdere.

Meget mere er på vej. Også elementer, hvor produkter integreres i indholdet og samtalerne.

Vi ønsker ikke at underminere de traditionelle medier. Vi vil prøve at hjælpe med - indenfor vores lille område - at skabe en vej til fremtidige arbejdspladser, hvor man kan skabe kvalitets-indhold i en digital verden.

Vores model er også native advertising, så partnere for eksempel indgår i podcast og video, som Square Space arbejder med Guardian Football Weekly, Seatgeek indgår i Bill Simmons' HBO-podcast eller Bet365 er partner på The Football Rambles show. Vi kigger mod gaming-industrien og miljøer, hvor partnerskabet giver mening for både virksomheden og brugere og seere. Maksimal relevans for brugeren og et mål om at være 'top of heart' i stedet for 'top of mind'.

Og top of heart er det mest værdifulde perspektiv, der findes derude.

Så sidder du derude i direktionslokalet og kigger på yngre målgrupper, som du ikke kan nå og gerne vil skræddersy budskaber sammen med os, så tag fat i vores kommercielle ansvarlige Peter Sindahl på sindahl@mediano.nu. Også hvis du er så vild med ideen, at du vil være den gennemgående partner på alt vores indhold.

Lad os lige give tre konkrete eksempler, så det hele ikke ender i floromvundne bogstaver: Vi taler store fodboldoplevelser og fascination i lyd/video og har en rejsepartner med på ugens emne. Vi analyserer i 'The Bootroom', som i trænerens værksted, hvorfor netop denne klub dominerer Champions League lige nu, og vi har en detail-virksomhed med støvler eller trøjer som partner i formater, som værten taler om i præcist doserede formater i udsendelsen. Eller vi tager ugens Superliga-profil på tur i bilen fra den fabrikant, som vi samarbejder med og navngiver det ugentlige format, så det giver mening for bilproducent og de brugere og seere, der følger med. Det kunne være 'Up-Tour' med ugens profil, det kunne være 'Toyota Talk' med et studie bygget i bilen eller 'Mediano Master', hvor ugens gæster inviteres ind i vores Renault-studie. Eller vi tager 'Hessel Bilen' til Jylland og interviewer Jess Thorup og Glen Riddersholm. Hvis Hessel også er sponsor i den relevante klub, tager vi et billede foran bilen og bruger dette på social, så integrationen bliver maksimal.

Vi får givetvis klø i Presselogen og ser frem til løftede øjenbryn fra de såkaldt traditionelle medier. For det kan man jo ikke. Men alt, hvad vi gør, er 100 procent transparent. Brugere, seere og lyttere kan se præcist, hvad det handler om. Og det er vores svar på at kunne levere vores indhold til 100 procent af vores målgruppe uden abonnements-betaling og uden at skulle trække de stakkels mennesker igennem hidsige og gammeldags annonceformater. Printmediet er i fuld gang med en svær neadadgående spiral. Og lige nu nærmer flere af de digitale modeller sig den næste nedadgående spiral.

Så ja, det her er også en slags mediekritik, men det er først og fremmest et konstruktivt forsøg på at levere et svar. Og det er sværere end bare at pege fingre.

Og nede ad vejen kommer vi til at arbejde mere med native advertising og sponsored content i forskellige modeller, hvor det kan give relevans for brugerne.

Og nej, vi har endnu ikke opfundet den dybe tallerken her. Vi forsøger bare med Mediano at trække på de erfaringer, som Guardian, New York Times, Mashable, Vice og Huffington Post har gjort med relevante kommercielle modeller. Og gjort ganske begavet.

De produkter, vi har mulighed for at arbejde med i de kommende sæsoner er følgende:

Ugentlige podcast på de store ligaer som Premier League, La Liga, Bundesligaen, Serie A, Champions League - og selvfølgelig Superligaen

Helt nye formater på Championship og 1. division, hvor lyttertallene er lige så høje som på de store ligaer - og lytterne om muligt endnu mere dedikerede.

Særlige formater baseret på vores værter og eksperter - formentlig også ugentlige formater

Fankultur - månedligt eller ugentligt podcast om fodboldens helt særlige fankultur

Et stort projekt om talentudvikling. Fokus på dansk fodbolds fremtid og den generelle problemstilling med talentudvikling og udvikling af potentiale - ekstremt attraktivt for den virksomhed, der ser koblingen mellem fremtiden, potentialet og dynamikken i emnet.

Video-indhold på alt ovennævnte - ikke vores kortsigtede plan, men i det rette samarbejde kan man forholdsvis enkelt lave unikt tv-indhold med stor præcision i en attraktiv målgruppe.

Der står meget, meget mere på vores imaginære white-board (vi har ikke én), så der er masser af ideer at arbejde med.

# data[].attributes.attachment_link.title
Sådan bliver dit firma partner på Mediano

# data[].attributes.attachment_link.description
Har dit firma også ondt i digitaliseringen? Kan du også se, at alt for mange af jeres kunder installerer adblock? Og vil du prøve en helt anden vej i mediebilledet, hvor relevans og loyalitet er nøgleordet, så har Mediano måske et svar. Læs her hvordan vi får fat i hinanden.

# data[].attributes.body
Bilmagasinet har en podcast, som også udgives som såkaldt video-podcast, som er en video-optagelse af produktionen af podcasten!

# data[].attributes.attachment_link.readable_text
Le Gammeltoft gæster vores podcast-studie denne gang til en vaskeægte bilnørde-snak. Le er nemlig vild med biler, og gerne de store og firehjulstrukne af slagsen. Få hele hendes historie om de firehjulede, og find også ud af, hvordan det kunne gå til, at hun blev ansat som skribent på netop Bil Magasinet.

Lyt til podcasten i iTunes ved at følge linket hér, du kan også afspille den i Soundcloud, eller du kan vælge at se YouTube-videoen nedenfor, som vi optog i samme ombæring.
Dette afsnit er sponseret af tv-programmet Biler i Nød sæson 6, som sendes på National Geographic Channel mandag kl. 22.00.

# data[].attributes.attachment_link.title
Video-Podcast: De to bilnørder møder firehjulstrækker-elskeren, Le Gammeltoft

# data[].attributes.attachment_link.description
Le Gammeltoft gæster vores podcast-studie denne gang til en vaskeægte bilnørde-snak. Le er nemlig vild med biler, og gerne de store og firehjulstrukne af slagsen. Få hele hendes historie om de firehjulede, og find også ud af, hvordan det kunne gå til, at hun blev ansat som skribent på netop Bil Magasinet.